23.5.2022
A.2.3.
RO
Jurnalul Oficial al Uniunii Europene
L 144/309
Definiția organizației (organizațiilor) reprezentative Secretariatul tehnic trebuie să elaboreze un „model” al organizației reprezentative (RO) prezente pe piața UE și care aparține sectorului.
RO trebuie să reflecte situația actuală, de la momentul elaborării normei OEFSR.
Aceasta înseamnă, de exemplu, excluderea viitoarelor tehnologii, scenarii de transport sau tratamente la scoaterea din uz.
Datele utilizate trebuie să reflecte mediile realiste ale pieței și să fie cele mai recente (în special pentru produse ale tehnologiei aflate în expansiune rapidă).
Se impun a fi evitate valorile sau estimările prudente.
RO poate fi o organizație reală sau virtuală (inexistentă).
Organizația virtuală ar trebui calculată pe baza caracteristicilor medii ponderate ale vânzărilor de pe piața europeană pentru toate tehnologiile/procesele de producție/tipurile de organizații existente, vizate de sector sau de subsector.
Pot fi utilizate și alte seturi de ponderare, dacă acest lucru este justificat.
La identificarea RO există riscul ca diverse tehnologii având cote de piață foarte diferite să fie confundate, iar cele care au o cotă de piață relativ mică să treacă neobservate.
În astfel de cazuri, Secretariatul tehnic trebuie să includă tehnologiile/rutele de producție/tipurile de organizații lipsă (dacă intră în domeniul de aplicare) în definiția RO ori să prezinte o justificare în scris în cazul în care acest lucru nu este posibil din punct de vedere tehnic.
RO reprezintă baza pentru studiul OEF al organizației reprezentative (OEF-RO).
Secțiunea A.3.1 explică situațiile în care va fi dezvoltată o RO pentru sectoare și subsectoare.
Secretariatul tehnic trebuie să furnizeze informații cu privire la toate demersurile întreprinse pentru definirea „modelului” RO și raportarea informațiilor colectate într-o anexă la norma OEFSR.
Secretariatul tehnic trebuie să ia măsurile cele mai adecvate pentru a păstra confidențialitatea datelor, dacă este cazul.
A.2.4.
Primul studiu OEF al organizației (organizațiilor) reprezentative Trebuie efectuat un prim studiu OEF pentru fiecare organizație reprezentativă (primul OEF-RO).
Primul studiu OEF-RO vizează: 1.
identificarea celor mai relevante categorii de impact; 2.
identificarea celor mai relevante etape ale ciclului de viață, procese și fluxuri elementare; 3.
identificarea necesităților în materie de date, a activităților de colectare a datelor și a cerințelor de calitate a datelor.
Secretariatul tehnic efectuează primul OEF-RO după „modelul” organizației (organizațiilor) reprezentative.
Lipsa datelor disponibile și a cotelor de piață scăzute nu trebuie să constituie un argument pentru excluderea tehnologiilor sau a proceselor de producție.
Secretariatul tehnic trebuie să utilizeze seturi de date conforme cu EF pentru OEF-RO, dacă acestea sunt disponibile.
În cazul în care nu există un set de date conform cu EF, trebuie respectată următoarea procedură în ordine ierarhică: 1.
în cazul în care poate fi identificat un substituent conform cu EF, acesta trebuie utilizat; 2.
în cazul în care poate fi identificat un set de date conform cu ILCD-EL ca substituent: acesta trebuie utilizat, fără însă a fi inclus în lista seturilor de date implicite aferente proiectului inițial al normei OEFSR.
Substituentul trebuie inclus în limitările proiectului inițial al normei OEFSR cu următorul text: „Acest set de date este utilizat ca substituent numai în timpul primului studiu OEF-RO.
Cu toate acestea, societatea care efectuează studiul de fundamentare pentru a testa primul proiect de normă OEFSR trebuie să aplice un set de date conform cu EF, dacă este disponibil (în conformitate cu regulile prevăzute în secțiunea A.4.4.2 referitoare la seturile de date care trebuie utilizate).
În cazul în care setul respectiv nu este disponibil, societatea trebuie să utilizeze același substituent ca cel utilizat pentru calcularea primului studiu OEF-RO”; 3.
În cazul în care nu poate fi identificat niciun set de date conform cu EF sau cu ILCD-EL, se poate utiliza un alt set de date.
În primul OEF-RO nu este permisă limitarea proceselor, a emisiilor în mediu și a resurselor din mediu.
Trebuie vizate toate etapele și procesele ciclului de viață (inclusiv bunurile de capital).
Cu toate acestea, pot fi excluse activități legate de naveta personalului, cantine la locurile de producție, consumabile care nu sunt strict legate de procesele de producție, marketing, călătorii în interes de serviciu și activități de cercetare și dezvoltare.
Limitele pot fi incluse în norma OEFSR finală numai pe baza normelor prevăzute în anexa III și în prezenta anexă.